jkorsvik/nowiki_second_scrape_merged huggingface dataset:
Tegnets forsvarere

Tegnets forsvarere er en fantasytrilogi for ungdom skrevet av den norske forfatteren og designeren Kristian Kapelrud (født 1972).
Bøkene handler om forfatteren Louis Mackenzie og om den fantasiverdenen han skriver og lever seg inn i. I landet Alfabeta-Nia er en dyp sannhet blitt avslørt for folket, nemlig at livet deres består av bokstaver og ord. Men er de i stand til å håndtere en slik kunnskap? Snart blir de splittet i synet på om det finnes en forfatter bak setningene, noe som fører til stor strid. Handlingen i bøkene foregår på flere plan. I den ene virkeligheten løses konflikter med penn; i den andre løses de med sverd.
De tre bøkene representerer begynnelsen, midten og slutten av det lange forfatterskapet til Louis Mackenzie. I Den første boken, I begynnelsen var tegnet, er han 17 år, og handlingen foregår under den andre verdenskrig. I den siste boken nærmer han seg 80 år og skal avslutte livsverket sitt.


== Bibliografi ==
I begynnelsen var tegnet, Tegnets forsvarere 1 – Gyldendal (2007), ISBN 978-82-05-37302-0
Pakten, Tegnets forsvarere 2 – Gyldendal (2008), ISBN 978-82-05-38069-1
Det siste slaget, Tegnets forsvarere 3 – Gyldendal (2009), ISBN 978-82-05-38965-6


== Eksterne lenker ==
Nettsiden til trilogien om Tegnets forsvarere
Kristian Kapelrud hos Gyldendal forlag
Fylkesvei 1822

Fylkesvei 1822 går mellom Kvæken og Farmenstua i Hamar kommune.
Frem til 2019 hadde veien betegnelsen fylkesvei 124 (Hedmark).


== Kommuner og knutepunkter ==

 HamarKvækavegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1822
(no) Statens vegvesen – trafikkmeldinger
OKUF

Oslo kultur- og Utdanningsforening er en forening i Oslo som tilbyr et støtteprogram for barn som har behov for mer utdanning eller tilleggsveiledning til skolegang. Foreningen tilbyr hjelp til matematikk, norsk- og engelskutdanning. I tillegg gis det annen leksehjelp og rådgivning. Alle fra og med tredje klasse i grunnutdanningen og opp til tredje klasse i videregående opplæring kan beyntte programmet.
Det er om lag 100 elever som benytter OKUF-programmet. I tillegg til leksehjelp hverdager er det skoletimer i helgene.


== AKUF ==
Foreningen Anatolia Kultur og Utdanningsforening ble stiftet i 2002. Foreningen hadde leksehjelp lokaler i Oslo, Drammen, Moss, Stavanger, Trondheim og Bergen. I år 2006 ble foreningen delt og lokalene fikk følgende navn:

Oslo Kultur og Utdanningsforening (OKUF)
Drammen Kultur og Utdanningsforening (DKUF eller «Prizma»)
Moss Kultur og Utdanningsforening (MOKUF)
Akademi Utdanningsforening


== Eksterne lenker ==
OKUF offisielt nettside
Europavei 123

Europavei 123 går mellom Tsjeljabinsk i Russland og Panji Poyon i Tadsjikistan. Veien er rundt 2840 km.
Trasé fastlagt av UNECE: Tsjeljabinsk – Kostanay – Zapadnoje – Buzuluk – Derzjavinsk – Arkalyk – Zjezkazgan – Kyzylorda – Shymkent – Tasjkent – Aini – Dusjanbe – Panji Poyon (russisk: Nizhny Pyanj).


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Apinae

Apinae er en underfamilie av langtungebier (Apidae) som blant annet omfatter humler, pelsbier, langhornsbier og honningbier og tilhører gruppen Apidae. Gruppen omfatter nærmere 3500 kjente arter, av disse er 38 funnet i Norge. Det er stor variasjon i gruppa når det gjelder utseende og levevis.


== Utseende ==
De norske artene er middels store til store og hårete.


== Levevis ==
Det finnes både solitære og eusosiale arter. De fleste artene graver bol i bakken.
Noen av biene som tilhører Apinae-gruppen oppfører seg annerledes enn det man ser hos bier i andre grupper. For eksempel kan hannbier i Apinae-gruppen klumpe seg sammen i «sovegrupper» («sleeping aggregations») på planter når de sover. Disse hannbiene vil da samles om kvelden på én plante, bite seg fast i planten og hvile på den natten igjennom. Noen ganger holder de seg fast i planten kun med kjeven, med beina dinglende i løse luften.
Blant biene i Apinae-gruppen har man også sett at de samler blomsterolje i sted for pollen for å fôre larvene sine. Dette har man ellers bare sett blant noen få arter blomsterbier.


== Systematisk inndeling ==

Ordenen vepser, (Hymenoptera)
Gruppen stilkvepser, Apocrita
Gruppen broddvepser, Aculeata
Overfamilien Apoidea
Familien Apidae
gruppen Apinae
Isepeolini
Osirini
Protepeolini
Exomalopsini
Ancylaini
Tapinotaspini
Tetrapediini
Ctenoplectrini
Emphorini
langhornsbier (Eucerini) – 1 art i Norge
Anthophorini – 2 arter i Norge
Centridini
Rhathymini
Ericrocidini
Melectini
orkidébier (Euglossini)
humler (Bombini) – 35 arter i Norge
broddløse bier (Meliponini)
honningbier (Apini) – 1 art i Norge (ikke naturlig forekommende)


== Kilder ==
Fauna Europaea, utbredelsesdatabase over europeiske dyr: [1]
Discover life, Apidae (artsliste) [2]
Michener, C.D. 2007. The Bees of the World. Second edition. Johns Hopkins University Press. xvi + 953 s.


== Eksterne lenker ==
(no) Apinae hos Artsdatabanken 
(en) Apinae hos Fossilworks 
(en) Apinae hos ITIS 
(en) Apinae hos NCBI 
(en) Kategori:Apinae – bilder, video eller lyd på Wikimedia Commons 
Apinae – detaljert informasjon på Wikispecies
Vesteuropeisk sommertid

Vesteuropeisk sommertid (WEST) er en tidssone som ligger en time etter Coordinated Universal Time (UTC-1). Den brukes som sommertid i en del områder som har vesteuropeisk tid som sin standard tidssone. Områdene som bruker WEST følger EUs regler for sommertid, dvs. fra siste søndag i mars til siste søndag i oktober.
Vesteuropeisk sommertid er også kjent under andre navn:

Britisk sommertid (BST) i Storbritannia.
Irsk standardtid (IST) i Irland. IST blir også feilaktig referert til som  irsk sommertid.I 2008 brukes vesteuropeisk sommertid i følgende land og områder:

Færøyene
Storbritannia
Kanaløyene
Isle of Man
Irland
Kanariøyene
Portugal (fastlandsdelen)
Madeira


== Litteratur ==
Prerau, David. Saving the Daylight: Why We Put the Clocks Forward, ISBN 1-86207-796-7


== Eksterne lenker ==
A Brief History of BST/DST (engelsk)
History of legal time in Britain (engelsk)
Abu al-Qasim al-Zahrawi

Abu al-Qasim Khalaf ibn al-Abbas Al-Zahrawi  (født 936, død 1013) (arabisk: أبو القاسم بن خلف بن العباس الزهراوي), i vesten også kjent som Abulcasis, var en lege fra Córdoba i Spania. Han blir sett på som opphavsmannen til moderne kirurgi, og som den største islamske kirurgen i mellomalderen. Tekstene hans dannet grunnlaget for kirurgiske prosedyrer helt frem til renessansen. Hans største bidrag til legevitenskapen er det medisinske oppslagsverket Kitab al-Tasrif.


== Referanser ==
Yasuji Miyazaki

Yasuji Miyazaki (født 15. oktober 1916, død 30. desember 1989) var en japansk svømmer som deltok i de olympiske leker 1932 i Los Angeles.
Miyazaki ble olympisk mester i svømming to ganger under OL 1932 i Los Angeles. Han vant 100 meter fri med tiden 58,2 foran sin landsmann Tatsugo Kawaishi. Han var også med på det japanske laget som vant 4 x 200 meter fri med tiden 8.58,4 som var ny verdensrekord og 12,1 sekunder raskere enn sølvvinnerne fra USA. De andre på svømmerne på gull-laget var Hisakichi Toyoda, Takashi Yokoyama og Masanori Yusa.


== OL-medaljer ==
 1932  Los Angeles  - Gull i svømming, 100 meter fri  Japan
 1932  Los Angeles - Gull i svømming, 4 x 200 meter fri Japan  Japan


== Eksterne lenker ==
(en) Yasuji Miyazaki – Olympedia 
(en) Yasuji Miyazaki – Sports-Reference (OL-resultater – arkivert) 
(en) Yasuji Miyazaki – databaseOlympics.com (arkivert) 
(en) Yasuji Miyazaki – Swimming Hall of Fame
Fylkesvei 1910

Fylkesvei 1910 går mellom Ilseng og Breidablikk skole i Stange kommune.
Før 1. januar 2010 hadde veien betegnelsen fylkesvei 208.
Frem til 2019 hadde veien betegnelsen fylkesvei 236 (Hedmark).


== Kommuner og knutepunkter ==

 Stange


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1910
(no) Statens vegvesen – trafikkmeldinger
Fylkesvei 1912

Fylkesvei 1912 går mellom Breidablikk skole og Løken i Stange kommune.
Før 1. januar 2010 hadde veien betegnelsen fylkesvei 209.
Frem til 2019 hadde veien betegnelsen fylkesvei 237 (Hedmark).


== Kommuner og knutepunkter ==

 Stange


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1912
(no) Statens vegvesen – trafikkmeldinger
Takashi Yokoyama

Takashi Yokoyama (født 24. desember 1913 i Kōchi, død 1945) var en japansk svømmer som deltok i de olympiske leker 1932 i Los Angeles.
Yokoyama ble olympisk mester i svømming under OL 1932 i Los Angeles. Han var med på det japanske laget som vant 4 x 200 meter fri med tiden 8.58,4 som var ny verdensrekord og 12,1 sekunder raskere enn sølvvinnerne fra USA. De andre på svømmerne på gull-laget var Yasuji Miyazaki, Hisakichi Toyoda og Masanori Yusa.


== OL-medaljer ==
1932  Los Angeles -  Gull i svømming, 4 x 200 meter fri  Japan


== Referanser ==


== Eksterne lenker ==
(en) Takashi Yokoyama – Olympedia 
(en) Takashi Yokoyama – Sports-Reference (OL-resultater – arkivert) 
(en) Takashi Yokoyama – databaseOlympics.com (arkivert)
Hisakichi Toyoda

Hisakichi Toyoda (født 2. januar 1912) var en japansk svømmer som deltok i de olympiske leker 1932 i Los Angeles.
Toyoda ble olympisk mester i svømming under OL 1932 i Los Angeles. Han var med på det japanske laget som vant 4 x 200 meter fri med tiden 8.58,4 som var ny verdensrekord og 12,1 sekunder raskere enn sølvvinnerne fra USA. De andre på svømmerne på gull-laget var Yasuji Miyazaki, Takashi Yokoyama og Masanori Yusa.


== OL-medaljer ==
1932  Los Angeles -  Gull i svømming, 4 x 200 meter fri  Japan


== Eksterne lenker ==
(en) Hisakichi Toyoda – Olympedia 
(en) Hisakichi Toyoda – Sports-Reference (OL-resultater – arkivert) 
(en) Hisakichi Toyoda – databaseOlympics.com (arkivert) 
(en) Hisakichi Toyoda – FINA
Kusuo Kitamura

Kusuo Kitamura (født 9. oktober 1917, død 6. juni 1996) var en japansk svømmer som deltok i de olympiske leker 1932 i Los Angeles.
Kitamura ble olympisk mester i svømming under OL 1932 i Los Angeles. Han vant 1500 meter fri, med tiden 19.12,4 som var ny olympisk rekord, foran sin landsmann  Shozo Makino.


== OL-medaljer ==
 1932  Los Angeles -  Gull i svømming, 1500 meter fri  Japan


== Eksterne lenker ==
(en) Kusuo Kitamura – Olympedia 
(en) Kusuo Kitamura – Sports-Reference (OL-resultater – arkivert) 
(en) Kusuo Kitamura – databaseOlympics.com (arkivert) 
(en) Kusuo Kitamura – Swimming Hall of Fame
Barbuelva

Barbuelva er ei elv i Arendal kommune i Agder. Den ligger nær Arendal sentrum og renner fra Langsævannet til Barbubukt og Tromøysund. Barbuelva er hovedelva i Barbuvassdraget, og Langsævannet er gjennom den korte Rånakanalen forbundet med det større Longumvannet, som igjen har tilsig bl.a. fra Jovannet og Krakstadvannet. Flere små vann øst for Granestua dreneres også gjennom Barbuvassdraget.


== Historie ==
Fra Langsæ til Barbubukt har Barbuelva fire fossefall, av ulik størrelse, som vi vet har blitt intenst utnyttet fra 1600-tallet av. Barbu Jernverk fikk kraft til å drive blåsebelger og jernhammer fra denne elva, siden har det vært sagbruk og møller som har fått kraft fra elva. 
Flere møllebruk lå ved elva på 1800-tallet: Langsæ mølle, Stampemøllen, Nedre mølle og Stormøllen. Nedre mølle har gitt navn til Mølleheia og til en stump av fylkesvei 410 som heter Møllebakken.Elva ble noe omlagt før 1908 for å gi plass til Arendal jernbanestasjon.


== Fiske ==
Elva er gyteplass for sjøørret.


== Referanser ==
Dąbiesjøen

Dąbiesjøen (polsk: Jezioro Dąbie eller Jezioro Dąbskie, tysk: Dammscher See) er en innsjø i deltaet til elva Oder i Szczecin nordvest i Polen. Det er Polens fjerde største innsjø. Tidligere var innsjøen en del av Stettiner Haff, men er nå blitt avskåret fra lagunen av Ina-deltaet.
Det finnes en god del fiskearter i sjøen, som abbor og ål. I øst grenser sjøen til jordbruksområder. Det fører til at gjødsel og kjemikalier som brukes i landbruket dreneres ut i sjøen. Det er også problemer med utslipp av kloakk.Sør for innsjøen ligger Szczecin-distriktet kalt Dąbie.


== Referanser ==


== Eksterne lenker ==
(en) Dąbie Lake – kategori av bilder, video eller lyd på Commons
Tatsugo Kawaishi

Tatsugo Kawaishi (født 17. desember 1911 i Hiroshima, død 17. mars 1945) var en japansk svømmer som deltok i de olympiske leker 1932 i Los Angeles.
Kawaishi vant en olympisk sølvmedalje i svømming under OL 1932 i Los Angeles. Han kom på andreplass på 100 meter fri bak sin landsmann Yasuji Miyazaki.


== OL-medaljer ==
 1932  Los Angeles - Sølv i svømming, 100 meter fri  Japan


== Referanser ==


== Eksterne lenker ==
(en) Tatsugo Kawaishi – Olympedia 
(en) Tatsugo Kawaishi – Sports-Reference (OL-resultater – arkivert) 
(en) Tatsugo Kawaishi – databaseOlympics.com (arkivert)
Toshio Irie

Toshio Irie (født 5. november 1911 i Osaka, død 8. mai 1974) var en japansk svømmer som deltok i de olympiske leker 1932 i Los Angeles.
Irie vant en olympisk sølvmedalje i svømming under OL 1932 i Los Angeles. Han kom på andreplass på 100 meter rygg bak sin landsmann Masaji Kiyokawa.


== OL-medaljer ==
  1932  Los Angeles - Sølv i svømming, 100 meter rygg  Japan


== Eksterne lenker ==
(en) Toshio Irie – Olympedia 
(en) Toshio Irie – Sports-Reference (OL-resultater – arkivert) 
(en) Toshio Irie – databaseOlympics.com (arkivert)
Kentaro Kawatsu

Kentaro Kawatsu (født 26. september 1914 i Hiroshima, død 23. mars 1970) var en japansk svømmer som deltok i de olympiske leker 1932 i Los Angeles.
Kawatsu vant en olympisk bronsemedalje i svømming i OL 1932 i Los Angeles. Han kom på tredjeplass på 100 meter rygg bak sine landsmenn Masaji Kiyokawa og Toshio Irie.
Kawatsu begikk selvmord ved å sette fyr på seg selv.


== OL-medaljer ==
 1932  Los Angeles -  Bronse i svømming, 100 meter rygg  Japan


== Referanser ==


== Eksterne lenker ==
(en) Kentaro Kawatsu – Olympics.com 
(en) Kentaro Kawatsu – Olympic.org 
(en) Kentaro Kawatsu – Olympedia 
(en) Kentaro Kawatsu – Sports-Reference (OL-resultater – arkivert) 
(en) Kentaro Kawatsu – databaseOlympics.com (arkivert)
Albert Schwartz

Albert L. Schwartz (født 18. desember 1908, død 7. desember 1986) var en amerikansk svømmer som deltok i de olympiske leker 1932 i Los Angeles.
Schwartz vant en olympisk bronsemedalje i svømming under OL 1932 i Los Angeles. Han kom på tredjeplass på 100 meter fri bak de japanske svømmerne Yasuji Miyazaki og Tatsugo Kawaishi.


== OL-medaljer ==
 1932  Los Angeles -  Bronse i svømming, 100 meter fri  USA


== Eksterne lenker ==
(en) Albert Schwartz – Olympedia 
(en) Albert Schwartz – Sports-Reference (OL-resultater – arkivert)
Carl Jóhan Jensen

Carl Jóhan Jensen (født 2. desember 1957) er en færøysk forfatter, litteraturkritiker og oversetter.
Jensen er født og oppvokst i Tórshavn. Etter å ha gått grunnskole og realskole i Tórshavn reiste han i 1973 til Danmark for å ta videre utdannelse. I 1976 tok han artium og flyttet hjem igjen til Færøyene. Der arbeidet han som journalist før han studerte færøysk språk og litteratur ved Froðskaparsetur Føroya. Etter eksamen i 1981 fortsatte han studiene på Island der han studerte allmenn litteraturvitenskap og islandsk fram til 1987. Han ble cand. philol. i 1990. På 1990-tallet bodde han og familien flere år i Tromsø, der kona hans arbeidet som generalsekretær i North Atlantic Marine Mammal Commission.
Han var leder for den færøyske forfatterforeningen, Rithøvundafelag Føroya, 1991–1992. Jensen var nominert til Nordisk råds litteraturpris i 1991 og 1998, og var nominert igjen i 2007 for romanen Ó – Søgur um djevulskap. Han ble tildelt M.A. Jacobsens Heiðursløn i 1989 og 2006.


== Bibliografi ==
1981 – Skríggj
1990 – Hvørkiskyn
1995 – Rúm
1997 – Tímar og rek
2000 – Mentir og mentaskapur
2005 – Ó– Søgur um djevulskap (Norsk oversettelse ved Lars Moa: U-. Historier om djevelskap, 2010. ISBN 978-82-521-7081-8)


== Priser ==
1989 – M. A. Jacobsens Heiðursløn
2006 – M. A. Jacobsens Heiðursløn


== Referanser ==


== Eksterne lenker ==
Carl Jóhan Jensen, biografi
Lumbovskijbukta

Lumbovskijbukta (russisk: Лумбовский залив – Lumbovskij zaliv) er ei bukt i den nordøstlige delen av Kolahalvøya i Murmansk oblast i Russland. Den ligger rundt 50 km sørøst for den lukkede byen Ostrovnoj og marinebasen Gremikha. Bukta er 16 kilometer lang og 5 kilometer bred. Bukta er grunn, bare rundt fire meter i gjennomsnitt. Lengst sørøst munner elvene Lumbovka og Kamenka ut i bukta. Ved innløpet til bukta fra Barentshavet ligger Lumbovskijøya.
Wake Forest University

Salem College er et privat, uavhengig universitet i Winston-Salem i delstaten Nord-Carolina, USA. Det ble opprettet av baptister som Wake Forest Manual Labor Institute i 1834 i tettstedet Wake Forest like utenfor delstatshovedstaden Raleigh, og flyttet til Winston-Salem i 1956.
Skolene og de lavere grads fakultetene er:

Wake Forest Graduate School of Arts and Sciences
Wake Forest School of Law
Wake Forest School of Medicine
Babcock Graduate School of Management
Wake Forest Divinity School
Wake Forest College
Wayne Calloway School of Business and AccountancyUniversitetets faglige spesialitet er medisin, men fagkretsen er forøvrig svært bred. Rangeringene er ganske høye, særlig innen lavere grads studier. Wake Forest har faglig og studiemessig samarbeid med kvinneuniversitetet Salem College, som ligger i samme by.
Ved universitetet var det 6 739 studenter og 600 vitenskapelig ansatte i 2006, og samme året var skolepengene US$ 34 330 for studenter ved lærestedet. Studiene gis opp til doktorgradsnivå.
Biologen William Louis Poteat var universitetets ledende forsker i det 20.århundre, og dets første ikke-klerikale rektor.


== Referanser ==


== Eksterne lenker ==
(en) Offisielt nettsted 
(en) Wake Forest University – kategori av bilder, video eller lyd på Commons 
(en) Wake Forest University – galleri av bilder, video eller lyd på Commons
Buster Crabbe

Clarence Linden «Buster» Crabbe II (født 7. februar 1908 i Oakland i California, død 23. april 1983 i Scottsdale i Arizona) var en amerikansk svømmer og skuespiller som deltok i de olympiske leker 1928 i Amsterdam og 1932 i Los Angeles.
Crabbe ble olympisk mester i svømming under OL 1932 i Los Angeles, han vant 400 meter fri.
Fire år tidligere, under sommer-OL 1928 i Amsterdam, kom Crabbe på tredjeplass på 1500 meter fri bak Arne Borg fra Sverige og Boy Charlton fra Australia.
Crabbe medvirket i over 100 filmer, i 1933 hadde han hovedrollen i en Tarzan-film og ellers spilte han i en rekke science fiction-filmer med roller som Lyn Gordon og Buck Rogers. Han medvirket også i mange westernfilmer med rollen som Billy the Kid, en amerikansk lovløs revolvermann.


== OL-medaljer ==
 1932  Los Angeles - Gull i svømming, 400 meter fri  USA
  1928  Amsterdam - Bronse i svømming, 1500 meter fri  USA


== Referanser ==


== Eksterne lenker ==
(en) Buster Crabbe – Olympics.com 
(en) Buster Crabbe – Olympic.org 
(en) Buster Crabbe – Olympedia 
(en) Buster Crabbe – Sports-Reference (OL-resultater – arkivert) 
(en) Buster Crabbe – Hawai‘i Sports Hall of Fame 
(en) Buster Crabbe – Swimming Hall of Fame 
(en) Buster Crabbe på Internet Movie Database 
(sv) Buster Crabbe i Svensk Filmdatabas 
(da) Buster Crabbe på Filmdatabasen 
(fr) Buster Crabbe på Allociné 
(en) Buster Crabbe på AllMovie 
(en) Buster Crabbe hos Turner Classic Movies 
(en) Buster Crabbe hos The Movie Database
Benedikte Indrebø

Benedikte Indrebø (født 24. mai 1965 på Reed i Gloppen kommune) er en tidligere norsk friidrettsutøver som i 1982, bare 17 år gammel, løp 100 meter på 11,76 sekunder, satte norsk juniorrekord og knep sølv i senior-NM.


== Bakgrunn ==
Indrebø er oppvokst på Reed i bygda Breim i idrettskommunen Gloppen. Hun er eldre søster av den tidligere spydkasteren Arne Indrebø. Hun studerte allmennfag ved Firda videregående skole på Sandane fra 1981 til 1984, hvorpå hun flyttet til Oslo.


== Idrettskarriere ==
Indrebø ble tidlig god og vant bronse på 100 meter 16 år gammel. Hun fulgte opp med sølv året etter med ny norsk juniorrekord på 11,76 sekunder. Hun konkurrerte da for Breim idrettslag og resultatet ble hennes karrierebeste. Hun flyttet til Oslo, men fikk karrieren ødelagt av skader. Hun gjorde comeback i NM 1985, da for Fossum idrettslag, og ble nummer tre og vant sin tredje NM-medalje. Hennes beste 200 meter løp hun året etter, 1. juni 1986, under et stevne i Amsterdam, med tiden 24,43 sekunder. Hun løp da for IL i BUL, Oslo.


=== NM-medaljer ===


=== Personlige rekorder ===
Dette er en liste over Indrebøs personbeste med plassering blant Norges beste gjennom alle tider per oktober 2008 (under ranking). 


== Se også ==
Liste over kjente personer fra Gloppen kommune
Liste over kjente elever ved Firda videregående skole


== Referanser ==
Pilcomayo

Pilcomayo er ei elv i den sentrale delen av Sør-Amerika. Den er den lengste av de vestlige sideelvene til elva Paraguay, og den er 2500 km lang, med et nedbørfelt på 270 000 km².
Pilcomayo har sitt utspring ved foten av Andesfjellene, mellom de Bolivianske departementene Potosí og Oruro, øst for Poopósjøen. Derfra renner den i sørøstlig retning 2000 km gjennom departementene Chuquisaca og Tarija, og passerer gjennom den argentinske provinsen Formosa og Gran Chaco-slettene i Paraguay, hvor den danner grensen mellom disse to landene før den løper sammen med elva Paraguay nær Asunción.
I elvebekkenet bor rundt 1,56 millioner mennesker, én million i Bolivia, 300 000 i Argentina og 200 000 i Paraguay.
Monumento a la Revolución

Monumento a la revolución er et monument i Mexico by. Den har form som en stor bue, og befinner seg på Plaza República i Colonia Tabacalera, nær den kjente bulevarden Paseo de la Reforma.
Bygginga av monumentet ble satt i gang av president Porfirio Diaz, og det skulle egentlig bli landets nye parlamentsbygning. Grunnsteinen ble lagt 23. september 1910 av presidenten selv. Grunna opptakta til den meksikanske revolusjonen, var det mangel på arbeidskraft, og bygginga ble avbrutt. Da revolusjonen var slutt bestemte man at den påbegynte bygninga skulle bli et monument over revolusjonen. Man satte i gang å bygge igjen i 1933, og i 1938 sto monumentet ferdig, med sterke innslag av art deco, en stilart som er typisk for den tida. Seinere gjorde man også monumentet til et mausoleum for noen av hovedpersonene fra revolusjonen. I 1986 ble det åpna et revolusjonsmuseum i underetasjen.


== Eksterne lenker ==
Offisielt nettsted 
(en) Monumento a la Revolución (México) – kategori av bilder, video eller lyd på Commons